da en ro en da ro da da da da da da da da da da da da en da da da da da da da da da en da da sv da sv da en da da da da da da en da da da da da da da da da da da da da da da da da da da da da en da da da da da da da da da da en da da da en da da da ca en da da da ro ro da da da da da nb en cs da da da da
Motionsløb for skoler | Velgørenhedsløbet Venskabsløbet
Sæt fut i fødderne og vær sammen om at hjælpe udsatte børn i
Danmark og resten af verden
PÅ 77 SKOLER OVER HELE DANMARK LØBER VENSKABSLØBET I ÅR
HAR BØRNENE INDTIL VIDERE INDSAMLET I ÅR. GODT GÅET!
Venskabsløbet er en sjov aktivitet med fokus på trivsel for alle skoler i hele landet.
Aktiviteten kan give et tvist til jeres motionsdag, idrætstime eller anden undervisning, og I kan afholde det præcis hvor, hvornår og hvordan det passer jer.
Det er helt gratis at tilmelde sig Venskabsløbet, og vi guider jer hele vejen fra planlægning til afholdelse.
Bliv klogere på Venskabsløbets tre formål.
Få inspiration og vejledning til, hvordan jeres skole afholder et Venskabsløb.
Er du familie, nabo, en virksomhed eller ønsker du blot at støtte et venskabsløb, finder du indsamlingerne lige her:
SVARER TIL, AT VI KAN GIVE EN FAMILIE SYV TÆPPER TIL AT HOLDE VARMEN I EKSEMPELVIS AFGHANISTAN
SVARER TIL, AT VI KAN GIVE ET BARN SKOLEMATERIALER TIL AT OPRETHOLDE SKOLEGANG UNDER EN KRISE I EKSEMPELVIS UKRAINE
Vi søger en ny hovedsponsor til at donere medaljer.
Er det jeres virksomhed?
Hvad går Venskabsløbet ud på?
Venskabsløbet er et velgørenhedsløb udviklet af Red Barnet. Hver elev finder private sponsorer, der giver et bidrag f.eks. pr. runde eller pr. kilometer, eleven løber. Med det sagt, er fokus dog på klassens samlede resultat - ikke den enkelte elevs præstation.
Alle landets grundskoler kan deltage. Man skal blot klikke på ”Tilmeld” øverst på siden her, så er man i gang.  Man kan tilmelde sig som klasse, grundtrin eller hele skolen. Vi anbefaler, at hele skolen tilmelder sig, så I kan få en sjov dag med fællesskab på tværs af årgange.
Udover grundskoler kan børnehaver, efterskoler, gymnasier, videregående uddannelser samt virksomheder også deltage.
Venskabsløbet kan afholdes på en dag efter eget valg. Man kan f.eks. vælge at afholde det i forbindelse med skolernes motionsdag fredag i uge 41 eller skolernes trivselsdag den første fredag i maj.
Hvad går pengene til?
Pengene går til Red Barnets arbejde for at redde, styrke og beskytte de dårligst stillede børn i Danmark og resten af verden. I Danmark bekæmper Red Barnet vold, overgreb og mobning.
Red Barnet opbygger fællesskaber, styrker børns modstandskraft og arrangerer lejre og oplevelser i naturen for udsatte børn og deres familier.
Hvis en af Red Barnets lokalforeninger indgår i et samarbejde med skolen om løbet, går 25 procent af det indsamlede beløb til lokalforeningens arbejde med udsatte børn i lokalområdet.
Læs mere om hvordan Red Barnet bruger penge på at hjælpe børn.
Hvad gør jeg, hvis nogle forældre ikke har råd til at være sponsor?
Hvert år får vi enkelte tilbagemeldinger på, at nogle forældre ikke har ønsket at blive sponsorer. Det kan der være forskellige årsager til bl.a., at forældrene ikke har det økonomiske overskud til at være sponsor for deres barn. Det vil vi understrege er helt okay.
Noget af det helt centrale ved Venskabsløbet er den fælles indsats, som hele skolen eller klassen lægger i aktiviteten. Her er det vigtigste, at børnene oplever at være del af et fællesskab, har det sjovt imens og forhåbentlig mærker ved deres tilstedeværelse og engagement, at de kan gøre en forskel for andre børn.
Hver enkelt elev og hver skole gør altså en forskel blot ved at være med. Dét er i sig selv noget at være stolt af, og ikke udelukkende hvor meget man har samlet ind.
Hvad får børnene ud af det?
Venskabsløbet giver eleverne indsigt i andre børns livsvilkår. Det giver fællesskab i klassen og en sjov og aktiv dag. Derudover får hver elev et flot diplom med hjem som tak for indsatsen. Klassen får også et fælles diplom, de kan hænge op i klasselokalet. Og ikke mindst oplever eleverne en følelse af stolthed og empati ved at hjælpe andre børn.
Hvilken rolle spiller Red Barnets lokalforeninger?
Red Barnet har lokalforeninger over hele landet, og hvis skolen indgår et samarbejde med en af lokalforeningerne, vil en repræsentant for foreningen komme ud og holde et oplæg på skolen om Red Barnets arbejde, hjælpe til på løbsdagen som vejviser eller hepper på ruten – og officielt møde op, når indsamlingen er slut for at takke skolen for indsatsen.
Hvad gør vi som Red Barnet lokalforening?
Som lokalforening har I mulighed for at spille en vigtig rolle, når en skole i jeres lokalområde afholder Venskabsløbet. Og I har mulighed for at få rigtig meget igen for jeres indsats - udover at bidrage til, at børnene får en god dag. I har nemlig også mulighed for at få direkte del i de penge, som skolen indsamler.
Læs mere om lokalforeningens vigtige rolle.
Hvem kan blive sponsor?
Som sponsor for Venskabsløbet, er du med til at yde en vigtig indsats for rigtig mange børn. Der er to slags sponsorer i Venskabsløbet:
1) De private, som typisk er elevernes mor, far, tante, farmor, nabo, træner eller lignende. Det er dem hver enkelt elev selv laver en kontrakt med
2) De lokale virksomheder og forretningsdrivende.
Hvem står for at arrangere Venskabsløbet på din skole?
Det gør I selv - eventuelt i samarbejde med en af Red Barnets lokalforeninger. Og det er ikke svært. Materialet på Sådan gør du (LINK) giver overblik og gør det nemt at planlægge. Red Barnet sender jer balloner og et banner til at lave et festligt startområde.
Har I spørgsmål eller brug for sparring, er I altid velkommen til at kontakte os på venskabsloebet@redbarnet.dk.
Idéen til Venskabsløbet opstod i 2015, da Red Barnet oplevede en stor stigning i antallet af henvendelser fra skoler, som ønskede at gøre en forskel for udsatte børn.
På det tidspunkt kom et stigende antal flygtninge til Danmark, og det fik mange elever til at spørge deres lærere, hvordan de kunne hjælpe børn på flugt. Red Barnet ville gerne give skolerne et tilbud, som kombinerer trivsel, fællesskab og velgørenhed, og derfor udviklede vi Venskabsløbet.
Har I flere spørgsmål? Kontakt os endelig på venskabsloebet@redbarnet.dk
Min skole - Min ven
Andet fra Red Barnet
Tak for din tilmelding!
Red Barnet behandler dine personoplysninger efter gældende EU persondataforordning og efter den danske persondatalov. Læs mere om dine rettigheder, vores databehandling og persondatapolitik.